ORDE do 16 de novembro de 2007 pola que se aproba a conta xeral de liquidación e se distribúen os bens remanentes da herdanza intestada de Luís González Martínez.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/12/2007

Antecedentes.
Luís González Martínez, con DNI 34446038L, e derradeiro domicilio en Ourense, finou o 13 de xaneiro de 2002, sen outorgar testamento, datos que quedan acreditados no Rexistro Civil de Ourense e mediante certificación do Rexistro Xeral de Actos de Derradeiras Vontades.
Por auto do Xulgado de Primeira Instancia número tres de Ourense, do 29 de novembro de 2005, foi declarada a Comunidade Autónoma de Galicia herdeira única e universal da causante, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, que regulan a sucesión intestada a favor da Comunidade Autónoma de Galicia.
O 11 de decembro de 2006 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente, presentando solicitudes de beneficiarios na repartición da herdanza a Vicepresidencia da Igualdade e do Benestar e a Consellería de Cultura e Deporte.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, exceptuando o principio de alleamento de bens, presentada a conta xeral de liquidación da herdanza e feitas as correspondentes propostas de distribución do caudal hereditario e de concesión de premios,
RESOLVO:
1. Estimar conforme a seguinte conta xeral de liquidación da herdanza de Luís González Martínez:
Bens e dereitos: valor.
-Tesouraría:
Diñeiro en efectivo: 198,33 .
Banco Sabadell, nº c/c 0081 5290 72 0001012702: 3.469,54 .
Total de bens e dereitos: 3.667,87 .
No citado expediente non hai gastos imputables á herdanza, polo que os bens e dereitos coinciden co total líquido.
Os bens persoais do falecido teñen unha valoración nula.
2. Tendo en conta:
-A herdanza líquida resultante: 3.667,87 .
-As solicitudes presentadas sobre este patrimonio: a Vicepresidencia da Igualdade e do Benestar e a Consellería de Cultura e Deporte.
Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 3.667,87 , para a súa aplicación polas consellerías solicitantes, a Vicepresidencia da Igualdade e do Benestar e a Consellería de Cultura e Deporte, a establecementos de asistencia social ou institucións culturais, preferentemente radicados na derradeira residencia da causante, cidade de Ourense, e, en todo caso, en territorio galego.
3. Esta resolución pon fin á vía administrativa e contra dela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme ao disposto nos artigos 46, 10 e 14 da Lei 29/1998 reguladora da xurisdición contencioso-administrativa, sen prexuízo de que o interesado considere exercitar calquera outro recurso que coide oportuno.
Santiago de Compostela, 16 de novembro de 2007.
P.D. (Orde 18-9-2006)
Inmaculada Viña Carregal
Secretaria xeral e do Patrimonio da Consellería de Economía e Facenta